Kiiresti valmiv ja madala kalorsusega ahjupasta tuunikala, mustade oliivide, kirsstomatite ja mozzarellaga.
|Toiteväärtus:||100g||1 eine|
|Energia (kcal)||139||487|
|Energia (kJ)||586||2040|
|Süsivesikud (g)||18.9||65.9|
|millest suhkrud (g)||1.9||6.7|
|Rasvad (g)||5||17.3|
|millest küllastunud rasvhapped||2.6||8.9|
|Valgud||12.4||43.2|
|Sool||0.6||2|
Pane potti vesi keema ning maitsesta soolaga . Keeda pastat 7-9 minutit , kurna ja loputa külma vee all. Tõsta pasta seejärel suuremasse kaussi.
Kuumuta ahi 200 kraadini. Poolita kirsstomatid ja viiluta mozzarella .
Lisa kausis pastale tuunikalakonserv koos õliga. Sega läbi ning tõsta ahjuvormi.
Tõsta juurde oliivid, kirsstomatid ja viilutatud mozzarella . Kõige peale raputa oregano ja nirista üle oliiviõliga. Maitsesta soola-pipraga .
Küpseta pastat ahjus 20 minutit või seni, kuni juust on pealt kuldseks muutunud.
Tõsta valmis pasta ahjust välja ning lase sel veidi jahtuda. Serveeri taldrikutele ja naudi.
Head isu!